Апел за помощ: 20 деца от ОУ "Христо Ботев" в село Мечка имат нужда от дрехи и обувки - pleven.utre.bg\n10 януари 2019, 15:12 | plevenutre.bg\n20 деца, пребиваващи в общежитието към Обединено училище "Христо Ботев" село Мечка, община Плевен, се нуждаят от помощ. Това информира председателят ан сдружението на сираците Слави Михайлов, който е получил писмо от директорката на училището Цветислава Симеонова.\nВ общежитието пребивават 20 деца от социално слаби семейства от Въбел, Черковица, Никопол и Плевен. Те са на безплатна издръжка за сметка на бюджета на училището. Престоят им в общежитието е от понеделник до петък. Осигурен е и безплатен транспорт от и до населените места. При възможност на училището се подпомагат семействата с хранителни продукти.\nОт училището имат нужда от:\n20 бр. спални комплекти чаршафи - размер 185/80\n20 бр. олекотени завивки/одеала\n20 бр. матраци или дюшеци - 185/80\nДрехи - панталони, блузи, чорапи\n"Моля Ви, добри хора, който може да помогне на училището интернат в село Мечка, община Плевен, където се отглеждат и възпитават 20 деца с нисък социален статус! Получихме писмо от директорката с гореща молба за помощ. Надяваме се всеки от Вас, който има желание и възможност да помогне тези деца да живеят в малко по-добри условия. Прилагаме писмото и списък на децата с номерации на обувки, с каквито ние не разполагаме и няма как да пренасочим от инициативата в село Дисевица. За да помогнете на училището - интернат в село Мечка, може да се свържете с директора г-жа Цветислава Сименова на тел.: 0878686415", съобщи Слави Михайлов във Фейсбук.\nПренасочват даренията за Дисевица към други деца в нужда oт плевенските села


Милиарди, похарчени за благотворителност — Кабала, наука и смисъл на живота\nPosted on февруари 16th, 2022 at 15:56\nНаричат мултимилиардера Уорън Бъфет „вълшебникът от Омаха“. Неговото състояние днес се оценява на 110,5 милиарда долара. Той е известен също като един от най-големите дарители в историята на човечеството.\nПрез 2006 година Бъфет основал компанията The Commitment to Give (Ангажимент за даване), чрез която предал 30 милиарда долара в благотворителния фонд на Бил и Мелинда Гейтс. Но това не е всичко. Заедно с Бил Гейтс се обърнал към други американски милиардери с предложение да пожертват за благотворителност нито повече, нито по-малко от половината си състояния.\nНе всички милиардери възприели този призив с ентусиазъм, въпреки това Бъфет и Гейтс бил подкрепени от Марк Зукърбърг, Тед Търнър, Джордж Лукас, Маккензи Скот и други. Те заявили, че се задължават да пожертват за благотворителност по-голямата част от своите състояния приживе или след смъртта си, подписвайки завещание.\nПриятно е, разбира се, да видиш, че най-богатите хора на планетата предават част от своите богатства за нуждите на човечеството, но е тъжно да гледаш как тези средства се използват на практика. В един град за тези пари отварят училище, в друг – болница или още един благотворителен фонд… Но тази целенасочена помощ не подобрява ситуацията като цяло.\nПолучавайки даром пари или някакви блага, човекът не се променя. Нашето общество не се променя. Ние не ставаме по-дружелюбни и общителни, а в крайна сметка именно добрите отношения са необходими между нас, ако искаме светло бъдеще.\nСамото подобряване на материалните условия не ни тласка към духовно развитие. Напротив, веднъж получил нещо безплатно, човекът започва да иска още. По примера на Африка виждаме как милиардите, излети в нея, в крайна сметка, не решиха проблема с бедността, не повишиха образователното ниво на населението, не подобриха медицинското обслужване… Безплатните блага само поквариха хората. Вместо да се възползват от тях за по-нататъшен подем, местните жители очакваха все нови и нови вливания.\nТака че, като цяло, благотворителността на милиардерите не само не донесе добро, а напротив, провокира много негативни процеси. Следователно светът би бил много по-добър, ако милиардерите не хвърляха пари, а държаха ръцете си в джобовете.\nИ намеренията на милиардерите в действителност не бяха да донесат добро на света. Техните пожертвования им позволяваха да се чувстват уважавани и специални. Измислени праведници, които целият свят трябва да носи на ръце. Въпреки, че половината от даренията им ще отидат за реклама на тези дейности, а останалите ще бъдат пропилени.\nИ спомнете си думите ми, с такива намерения ние ще получим по-голям ад от този, който вече имаме. Защото ако не изграждаме добри отношения между нас, не се грижим да създадем човешки съобщества като интегрална част на природата, в отговор от природата ще дойдат сурови сили, които ще ни покажат, че действаме неправилно.\nЗа да се превърне светът в общ дом за всички нас, мил, топъл, грижовен и безопасен, трябва да проведем цялостно възпитание. Това е единственото наистина полезно действие. Всички благотворителни милиарди трябва да бъдат насочени към него.\nНе само за образование, в което човек е натъпкан с безполезни по същество знания, а за възпитание на сърцата, на човешките взаимоотношения, когато болката на друг се чувства като моя и аз физически не мога да навредя на другия. Защото всички ние, цялото човечество сме едно цяло и любовта към ближния е абсолютно естествена норма на поведение.\nИ така, ако използваме всички десетки милиарди, дарени за благотворителност, тогава да създадем центрове и медийни канали, които разбираемо да обясняват законите на природата на всеки човек на неговия език и във форма, която той разбира и да го обучават на обединение. Защото обединявайки се, ние постигаме равновесие с цялата природа. По много проста и отдавна известна формула – „възлюби ближния като себе си“.\nОт реализирането на този закон в живота зависи успеха на всеки от нас поотделно и на целия свят като цяло. И това е първата реална стъпка към промяната на света.\nFiled under: Блог на Рав Михаел Лайтман, Възпитание | Add Comment →\nКОЙ Е ТВОРЕЦА?


Червеното копче е сиво. Бит и алгоритъм на ядрения Армагедон в бившата 43-та ракетна армия на СССР – koMEDIA.bg\nНачало OFFNews Червеното копче е сиво. Бит и алгоритъм на ядрения Армагедон в бившата 43-та ракетна армия на СССР\nБззз-бззз-бззз-бззз-бззз. Не знам как може да бъде предаден в буквен вид натрапчивият звук на зумера, който потвърждава, че току-що по заповед „отгоре“ съм изстрелял 10 междуконтинентални балистични ракети, всяка една от които с по 6 ядрени бойни срещу цели в САЩ. На излетелите от силозите ракети СС-24 Молодец (по натовския стандарт SS-24 Scalpel) ще им трябват между 22 и 24 минути, за да достигнат крайната си точка, след което светът никога няма да е повече същият.\nПри такова начало начинаещите автори на разкази клиширано биха написали: „и тогава, облян в пот, се събудих от алармата на телефона, която бях нагласил за 5.30“. Не и в този случай – наистина току-що съм натиснал съвсем истинско ядрено копче, идентично с това, което 24 часа в денонощието имат пред погледа си офицерите, намиращи се на бойно дежурство в ядрените командни пунктове, разпръснати из територията на цяла Русия и очакващи команда от притежателя на ядреното куфарче. Може би различно, но не кой знае колко, изглежда и американският вариант.\nКопчето е на 40-ина метра под земята, приблизително по средата между Киев и Одеса, където до 2001 година се намира Первомайската ракетна дивизия на Украйна, някога част от 43-а ракетна армия на СССР. На 5 декември 1994 година след подписването на Будапещенския меморандум с участието на президентите на Украйна, САЩ, Русия и министър-председателя на Великобритания е подписана смъртната присъда на Украйна като ядрена сила и днес ядреното копче в силозите в украинското селище Побузке е само музеен експонат в „Музея на ракетните войски със стратегическо предназначение“.\n„Това, което виждате, както и копчето, което току-що натиснахте, представлява точно копие на командните центрове на подобни пускови площадки в Русия, изградени и оборудвани през 70-те и 80-те години на миналия век.“ – обяснява подполковникът от резерва Юрий Смирнов. Юрий Викторович е ракетчик и е прекарал в ракетната част по време на нейното съществуване 29 години без два месеца. „Не съм от състава на офицерите, осъществявали бойни дежурства на пулта, но за разлика от тях познавам устройството и цялата система на действие на командния пункт“, обяснява бившият офицер.\nВ близкия до базата в Побузке Первомайск дори в епохата на СССР малцина се досещат какво се крие зад оградите с бодлива тел и надписи, че се стреля без предупреждение. По време на Съюза на територията на Украйна е дислоцирана най-мощната в страната 43-та ракетна армия, в чийто състав влизат 10 ракетни дивизии. Хмелницката и Первомайската са най-модерните и са били въоръжени с междуконтинентални ракети с далекобойност 11 хиляди километра – 90 ракети в Хмелницката дивизия и 86 в Первомайската.\nМястото за тяхното разполагане не било избрано случайно – след задълбочени геологически проучвания на скалите в дълбините на земята и липсата на сеизмична активност е взето решение за разполагането на ядрени силози, като в края на Студената война на територията на Украйна на ракети са били качени 1272 атомни бомби, без да се брои тактическото ядрено оръжие.\nПрез 2001 година 309 ракетен полк от ВСУ все още носи оперативни бойни дежурства със СС-24 точно на мястото, в което се намираме. В готовност са били 10 ракети, всяка една от които с 10 ядрени бомби. Една от тях покрива при поражение около 200 хиляди квадратни километра площ. За сравнение територията на България е 110 911 квадратни километра.\nНяколко кръга защита пазели ракетните площадки от нежелани посетители и случайни очи, като най-вътрешният бил с минни полета и телени огради с 600 волта електричество по тях. По ъглите – куполи с автоматизирани картечници. До помещенията на караула без врати отвън се стигало през шахти под земята.\nТранспортирането на „Скалпелите“ ставало със зелени транспортно-установъчни камиони – самоходен агрегат 15Т283 на базата на шаси от МАЗ-543А, пригоден с оборудване за стиковане с железопътна платформа, за автономно товарене и разтоварване, с релси и лебедки. Движението на ракетите от гарата до базата ставало само нощем със скорост от 1.5-2.5 метра в минута. Т.е. за един час СС-24 е изминавала между 90 и 150 метра, в най-добрия случай около километър – километър и половина на нощ.\nРакетите са зареждани в шахти със 105-тонен похлупак, който в случай на обявяване на пуск зейвал точно за 8 секунди. Капакът се отварял с помощта на взрив – със 110 грама специален барут, който изгаря за по-малко от секунда, газът, който се образува при взрива, постъпва в цилиндър и той „щраква“ капака, механизъм, който се нарича минометен или студен старт. В този момент от силоза с друг подобен механизъм се „подхвърля“ нагоре самата ракета на 24 метра над отвора и чак като е над повърхността, се задейства ракетният двигател.\nКапакът на силоза се отваря под ъгъл 86 градуса, изчислен така, че да може веднага след изстрелването плавно да се затвори. „Знаете ли защо? За да се затрудни врагът.“ При ракетите от второ поколение капакът отскачал настрана и отворът на силоза зейвал – за противника би било ясно – ракета вътре няма, няма защо да използва ресурс да я обстрелва. А като се затвори веднага, не се знае има ли „скалпел“ вътре или не.\nПо балатума в 70-километровия коридор, който не е сменян от 1986 година, „найковете“ скърцат звучно, за разлика от кубинките на подп. Смирнов. Ако бяхме във времето на студената война, сигурно от „алармата“ на спортните подметки щеше да се събере цялата охрана. От двете страни по дължината на коридора има вентилационни тръби, а по тях върви охладен чист въздух. Охлаждането става с помощта на батерии с лед – специален генератор поддържа непрекъснато в наличност 37 тона лед за охлаждане.\nТунелът, по който вървим, води до входа на командния пункт, представляваш цилиндър с височина 45 метра, колкото 12-етажна сграда, вкаран в друг цилиндър, способен да издържи 2-3 ядрени удара. Вътрешният цилиндър е конструкция стъклопласт, за да е по-лек, произведен е навремето в някогашния Ленинград, и буквално виси във външния – крепят го само 20 хоризонтални и вертикални амортисьора. Тези амортисьори и увисването трябва да осигурят безопасност на оборудването и личния състав от сътресения при непосредствен ядрен взрив. Цялата конструкция е построена през 1979 година.\nДа речем, че съм диверсант и по някакъв начин, справяйки се с високото напрежение по телената ограда, автоматичните картечници и караула под джанката пред входа, съм успял да стигна дотук, следват нови проверки. За една от вратите трябва да вдигна телефонна слушалка и да се свържа с наряда „долу“. За целта трябва да кажа паролата. Тя се сменя всеки ден и се състои от името на град в Съветския съюз и цифра. Например, днес е „Киев 5“. Вдигам слушалката и се представям. От другата страна на жицата също се представят и назовават числото 2. Правилният отговор от моя страна ще бъде Киев 3 – три плюс две прави пет, колкото е цифрата в паролата – Киев 5.\nСлед това препятствие трябва да отворим еднотонната врата, водеща към 12-етажния цилиндър. Избираме пет цифрен код от вертикалната клавиатура. Ако кодът е правилен, светва надпис „Проход разрешен“. Ако не, до секунди при вас ще бъдат 16 автоматчици. Хидравлика отваря вратата с тегло 1000 килограма, следват още две. Всички се задействат на принципа на шлюзовете – само след затваряне на предната. След последната сме пред вратата на асансьора, който води до различните етажи на командния бункер. Най-важната точка в него е отсек 11, предпоследният преди дъното. Тук е команден пункт номер 2 на 434 самостоятелен ракетен полк на 43-та ракетна армия на СССР. Сърцето на ракетните войски. Бойно дежурство дават офицерите от „ядреното копче“ – номер 1 и номер 2, от денонощния разчет. Номер 1 е офицер с чин минимум майор, по времето на СССР задължително и комунист, номер 2 също е старши офицер.\nДежурствата в КП-то траят по 6 часа. В руските командни пунктове нищо не се е изменило след разпадането на СССР, същата организация действа и сега в Русия, обяснява подп. Смирнов. На етаж минус 11 е оборудвана командна зала с диаметър малко над три метра и множество лампички и копчета.\nНай-важната е червената лампа, която се отличава на пулта с големия си диаметър. Светне ли тя, за разчета в бункера това е знак, че навън върви война. Не каква да е война, а ракетно-ядрена. Активирането й означава, че „на линия“ е главнокомандващият в Кремъл, това е Путин, този, който държи ядреното куфарче. В миналото – генералният секретар на КПСС.\nЯдреното куфарче не е метафора, това наистина е куфарче с определена апаратура. „Там, – сочи нагоре с пръст Юрий Викторович, копче няма. Копчето е тук. А там има клавиатура като тази, която виждате, телетайпна. Много прилича на клавиатурата на компютър, но, ако видите подредбата, няма английски език, има латински и руски. От клавиатурата в куфарчето се набират цифри и кодове, думи и числа.“ – обяснява офицерът.\nРазпореждането, задействано по тази клавиатура, се предава и по какъв начин ще стигне до крайния изпълнител, който стои зад ядрения бутон, няма никакво значение. Командата върви едновременно по над 20 вида информационни канали и все един ще успее. Може да е по радиостанцията, с СМС, по телефон, по телевизора или дори в открит текст по радиото. Достатъчно е дикторът да съобщи предварително уточнени кодове „Москва 42, Первомайск 143…“ и прочие, които да съвпадат с това, което знаят или очакват първият и вторият.\n„Това е парола, това е война. През 1936 г. как започва войната в Испания? Радиостанцията в Сеута съобщи на 18 юли безобидната фраза: „Sobre toda Espana el cielo esta despejado“ – „Безоблачно небе над цяла Испания“, която се превърна в сигнал за началото на държавен преврат. А в същото време вали дъжд.“ – дава пример бившият офицер от ядрения полк.\nРешенията за пускане на ядрена ракета по алгоритъм се взимат от трима души. Първият от тях е президентът. Номер 2 – министърът на отбраната, в много страни той е цивилно лице, може и да е жена. „Жените са с различна психика, те са майки, дъщери, може да трепне нещо у тях, да действат ирационално.“ – обяснява офицерът.\nЗатова, по дефиниция, третият трябва да бъде задължително мъж и задължително военен. И в СССР, и в Украйна, и в днешната Руска федерация това е началникът на генералния щаб на армията. Светата троица на ядреното копче на Русия включва днес президента Владимир Путин, военния министър Сергей Шойгу и началника на генералния щаб на въоръжените сили армейски генерал Валерий Герасимов. Решението, твърди подп. Смирнов, се взема с обикновено мнозинство. Т.е. ако двама от тримата са „за“, има решение, дори президентът да не е единият от тях. Има обаче една малка подробност – куфарчето е у президента и без него не може, поне ако се спазва конституционният ред.\n„Какво ще бъде поведението на хората зад пултове като тези, ако бъде дадена команда, никой не може да каже. Нарича се човешки фактор. Светне ли лампичката, човекът тук разбира – това е президентът. Значи горе на повърхността върви не просто война, а ракетно-ядрена война. А може там горе и вече да няма нищо. Мислите, които идват в главата на хората от пулта, са сложни. И за да не се случи в резултат на този мисловен натиск нещо непредвидено с главата на човека, ето тук вляво има сейф. В сейфа – съвършено секретни пакети. Върху всеки пакет – пет восъчни печата. По ъглите и в средата.“ – разказва алгоритъма подп. Смирнов.\nХората в командния сегмент на бункера взимат пакета, отварят и четат действията, които трябва предприеме номер 1 и номер 2 в случай на ракетно-ядрена война. Дежурните и така си знаят отлично всичко, но процедурата е допълнителна застраховка, за да не се случи нещо с мозъка на „човешкия фактор“.\n„Прочетено. Офицерът вади от пакета малка кутийка. Държи я с лявата ръка. С лявата, не с дясната. С дясната отваря кутийката и взема ключето, за номер 1 то е червено. Слага го в ей това гнездо. Вкарва го, завърта на 45 градуса. „Потапя го“ (натиска навътре) и завърта още веднъж на 45 градуса. Това го прави с дясната ръка. Едновременно с лявата ръка натиска прословутото червено копче „Пуск“, което е сиво… Светлосиво. И това копче никога не е било червено. И на американците, и на руснаците „червеното“ копче им е светлосиво. Червено във всяка апаратура е копчето за блокировка на всичко в критични ситуации, по цял свят. То означава „Стоп“. Затова и в Русия, и в Украйна, и в САЩ на подобните пултове бутонът е в светлосив цвят.“ – обяснява ракетчикът.\nВремето за съгласуване между лявата и дясната ръка не може да превишава 2 секунди, нормативът при тренировки е 1.5 секунди. И дежурният има право на три опита. Но дори да е направил всичко, както трябва и да се побере във времето си, апаратурата ще му каже: Чичка, ти къде? Несанкционирани действия. Защо? Защото в кутийката от пакета има втори ключ, син, той е за номер 2 в разчета, който трябва да натисне своето също „не червено“ копче. И той има две секунди между ръцете си. И двамата трябва да направят всичко това в синхрон.\nПодобен синхрон е трениран при изпитателни стрелби в Байконур, Плисецк или Капустин Яр, но тук всичко е в реална обстановка. Двойките от наряда толкова добре трябва да се познават и да си имат доверие, да взаимодействат един с друг, че дори заедно са ходели в отпуск. Разбира се, в СССР. Дори напусналите през 2001 година ракетчици от Украинската армия, работили в Побузке, е трябвало да изкарат 15 години под карантина, преди да получат задграничен паспорт.\nНезависимо, че сме в музейно-симулационна обстановка, хаотичното мигане на десетки диоди, натрапчивият звук от зумера и усещането за дефицит на време поставят човек в ситуация на лек стрес – за да запишем няколко секундно клипче с „изстрелване“ на ракетите, правим три дубъла. В реална бойна обстановка такива възможности за повторения няма. Затова докато са на бойно дежурство с различни упражнения и задачи, дежурните работят за сръчността на пръстите и добрата координация при работа с апаратурата.\nНапрежението в ядрения отсек могъл да усети върху плещите си и сенатор от САЩ, когото завели да му покажат командния пункт. „Измайтапихме се, моят колега, който ви развеждаше сега горе, в синята куртка, така се беше пошегувал с американеца, че от тогава спряхме да се шегуваме. Дойде тук, свалиха го долу, при нас се пуска аудиограма, направили сме така, че хората да виждат нещата така, както биха се случили при реални условия, в реално време, само намалихме времето за изстрелване – ако преди е било 90 секунди, сега е 20. И колегата взел, че се пошегувал. Вие откъде сте? От Сан Франциско. Давай, върти ключа, след малко твоето Сан Франциско няма да го има. И стои и чака „изстрела“. Изстрел няма. Обръща се, а сенаторът – бял като платно. Преводачът хукна да му пъха валидол под езика. И го питаме, какво стана, защо се притеснихте? А той – „Та на мен цялото ми семейство е там!“ Те, американците, нашите шегички не ги разбират.“ – разказва подп. Смирнов.\nНито руснаците, нито американците били съгласни да се открие музеят в Побузке. За отварянето му в сегашния вид трябвало да се разберат трима президенти – Леонид Кучма, Борис Елцин и Бил Клинтън. „Кучма искаше ние да можем да разкажем и да покажем с какво сме разполагали и какви отстъпки сме направили. Руснаците бяха против. Причината е прозаична – това е точно същият команден пункт, като тези, на които сега дежурят техните офицери, повярвайте, нищо не се е променило, 1 към 1. И докато не отворихме този музей, никой по света не беше виждал как изглежда съветският команден пункт в ядрените части и нямаше представа как изглежда той в днешна Русия. До отварянето му дори министри, депутати, които идваха тук, само се снимаха на чист въздух на полянката отгоре.“ – описва трудностите пред създаването на музея подполковникът от резерва. Вижте тая карта с разположението на ракетите на териториите на Николаевска, Кировградска и Одеска области – за това, че сме я провесили тука на стената, само преди 30 години и нас щяха да ни провесят (обесят, б. р.).\n„Американците пък въобще бяха категорично против. Те знаеха, че от този команден пункт могат да се пуснат не само 10-те ракети от един полк. От този команден пункт можеха да бъдат изстреляни всички ракети в арсенала на Съветския съюз. И се притесняваха, че под прикритието на музей може да остане команден пункт. Дори последния силоз, който оставихме, по искане на Русия и САЩ беше залят с бетон и оставиха отгоре само 4-5 метра под капака, за да се вижда нещо. Но да не може да се зареди ракета в силоза.“\nГоляма част от оборудването на командния пункт изненадва днешния посетител с известна напредничавост. През 1986 година на ниво минус 11 има микровълнова печка, нещо, на което ще му трябват още 15 години преди да влезе за по-масово използване в бита в Русия. Бившият съветски офицер не крие огорчението си от разликите между САЩ и Русия в подхода към научните и технологичните открития. „Ако американците изобретят нещо за военни цели и видят, че е добро за цивилните, го внедряваха много бързо. При нас – каквото се направеше за военните, се засекретяваше и цивилните не само, че не разполагаха със съответната технология, но им беше забранено дори да знаят за нея.“\nНа фона на технологиите и микровълновите печки наличието на руски самовар „на борда“ на командния пункт може да изглежда като някакъв местно-патриотичен изблик. Но не е така и си има прагматично обяснение. Опитът от железницата. „Вижте чашите – в подстаканници като във влака, електрически самовар, вместо чайник. С чайника какво правите? Чайникът като заври, ние го вземаме, вдигаме го, накланяме го и наливаме. А самоварът? Не го вземаме и не го вдигаме. Просто завъртаме кранчето. Ако има ядрен взрив и нещо се разтресе, чайникът може да падне, да се разлее, да попари дежурния, да повреди електрическата инсталация. А самоварът си стои на мястото. Просто правила за безопасност.“ – обяснява гидът ни.\nДруг битовизъм е посещението в „ракетната тоалетна“. „Тук зад тая врата има тоалетна с мивка, същата като във влака. Но има забавен елемент. Ходенето в тоалетна не е въпрос на желание или нужда, а на норматив. Не е така че, решаваш, ходи ми се, отиваш, сядаш и размишляваш за живота, носиш си даже по онова време вестник, днес телефон. Не! Всичко е регламентирано. Защо? Ще го кажа грубо, ще се постарая да не е вулгарно. Ходи ви се в тоалетна, отивате, разхлабили сте се и в това време светва червената лампичка от президента. Извинете, но в тоя момент вие вече всичко ще сте „пос*али“. Затова – няма проблем да идете в тоалетна, но първо трябва да поискате разрешение от командването на дивизията. Отивате, свършвате си работа, връщате се и докладвате, че сте заели обратно мястото си на пулта.“\nНад един от пултовете има картонче с някакъв график. „Над главата на дежурния е висял графикът за прелитането на чуждестранните спътници над главата му. Знаехме, например, 73-ти е американски, от фоторазузнаването. По това време не правим нищо, което може да бъде заснето, уловено. Или ако е на радиоразузнаването – не излизам изобщо в ефир.“ – разказва водачът ни за конспирацията от недалечното минало.\nИзлизаме на въздух на повърхността. Подп. Смирнов показва кадри от унищожаването на силозите. Не може да прости на държавното ръководство, че се е отказало от статута на ядрена държава. „Когато дойдоха за първи път американци тук, ни гледаха с респект и уважение. Когато вече идваха след като си унищожихме ядрения арсенал, отношението не беше същото. Беше като към хора от друга категория, не като към равни.“ – разказва колега на Смирнов, който също не може да преглътне принудителната преквалификация след ядреното разоръжаване на Украйна. „Все едно на вас сега да ви кажа счупете си апарата, камерата, микрофона и си намерете някаква друга работа. На мен животът ми е минал тук.“ – признава офицерът, който не иска да споменаваме името му.\nС подп. Юрий Викторович Смирнов се срещаме през лятото на 2019. Днес го търсим по телефона в бившата ракетна част в Побузке. „Юрий Викторович не работи вече тук, прибра се в Харков.“ – разказва момиче, което се представя за нещатен сътрудник, доброволец по въпросите на комуникацията в Ракетния музей. Територията на бившия ракетен дивизион, както и цяла Украйна, в момента не е безопасна зона, въпреки това отделни туристи предимно от Одеска и Николаевска област идват и сега музеят не е затварял след 24 февруари, разказва доброволката. През последните седмици тук е горещо, кипи усилен труд, защото всеки ден пристига унищожена или пленена руска техника от бойните полета. Ето, току-що докараха руски танкове от Буча, ще ви ги покажа. Работим по нова изложба – „Противостоянието“, в която ще разкажем историята на тази война на украинците и на света. Войната ще свърши, заповядайте отново!“ – казва момичето.\nСлед малко изпраща по вайбър снимки с най-новите експонати с добавено едно изречение и емотикон на длани, сплетени за молитва:\n„Най-ценното в живота е мирното небе. А ракетите нека да бъдат изключително музейни експонати!“\nпредишен Ицо Хазарта: Какво свърших дотук като депутат\nследващ По-малко се гледа телевизия, но зрителите били виновни. Ефектът „Плевнелиев”


Близо 700 изпълнители участват в четвъртото издание на Националния конкурс за северняшка песен „Море песен екна…” Севлиево’ 2017 | Вестник Борба - областен всекидневник, Велико Търново\nЗа четвърта поредна година от 22 до 23 април в Севлиево ще се проведе Националния конкурс за северняшка песен „Море песен екна…”. Интересът към него е изключително голям – близо 700 са изпълнителите, които ще вземат участие с надпяването. Официалното откриване ще се състой на 22 април (събота) от 10:00 ч. в Дом на културата „Мара Белчева” в Севлиево.\nНа сцената тази година ще се качат любители от всички фолклорни области и ще се включат в надпреварата за награди в две категории – за индивидуални участници и за групи.\nНаграждаването на победителите ще се проведе на 23 април (неделя) от 17:30 ч. на сцената на Дома на културата „Мара Белчева”. Победителите във всички възрастови групи ще получат плакет, грамота и парична премия, а класираните на второ и трето място – грамота и парична премия. На всяка група и индивидуален изпълнител ще бъде връчена почетна грамота за участие в конкурса.\nКакто всяка година, отново ще бъде присъдена и Специалната награда на Кмета на община Севлиево д-р Иван Иванов. Специални награди ще има от името на НЧ „Развитие-1870”, от името на бизнеса в Севлиево и други.\nПървият Национален конкурс за северняшка песен, проведен през 2014 г., се реализира като част от събитията, които община Севлиево организира във връзка със 100- годишнината от рождението на легендарния певец и събирач на северняшки песни Борис Машалов, който роден в Севлиево. Конкурсът е обявен по инициатива на кмета на общината д-р Иван Иванов, в отговор на желанието на севлиевци за популяризиране и съхраняване на северняшката народна песен.\n← Къде ще спира токът на 24 април, понеделник\nСУ „Цветан Радославов” отбеляза празнично 36 годишнината на училището →\nВТУ открива представителство във Виена\nНай-дългата коледна рисунка нарисуваха учениците от Обединено училище „П. Р. Славейков“ в Джулюница\nРекордьорка с 13 присъди отново на съд за обир като мераклия за работа


Кога работата пречи?! — 9 месеца\nТежката физическа активност, дългите работни уикенди или извънредните часове в офиса могат да навредят на бъдещата майка и да доведат до преждевременно раждане или до раждането на бебе с поднормено тегло. Това показва проучване във Великобритания. Учените проследили работния ден на повече от 600 бъдещи майки, като се съсредоточили върху тези, които работят на смени, трудят се повече от 40 часа на седмица, вдигат тежко по време на работа или се налага дълго време да са прави. Оказва се, че неблагоприятните работни условия са причина за преждевременно раждане при 14% от бъдещите майки, а 21% са родили бебе с прекалено ниско тегло.\nЗа сравнение – в САЩ съществува наредба, която защитава бременните от лоши условия на труд. Според нея в предприятие с повече от 15 служители бъдещата майка може да ползва всички привилегии, които имат хората с увреждания.\nОще в тази категория: « Храбро срещу киселините\tКапки срещу запушен нос? »


Хипертонията убива 9.4 милиона души по света всяка година - Здраве - Дневник\n14:55, 14 май 13 , 3898\nНа 17 май - този петък - трядиционно ще се отбележи Световния ден за бобра с хипертонитята. По този повод в София и други градове на страната ще бъдат разкрити няколко пунктове за измерване на артериалното налягане. Това съобщи днес проф. Светла Торбова, председател на Българската лига по хипертония (БЛХ).\nОрганизацията отбелязва деня за седма поредна година. Мотото на тазгодишния ден за внимание към проблема ще бъде "Нормално кръвно налягане - нормален сърдечен ритъм". Световната здравна организация също акцентира върху хипертонията като глобален проблем тази година, като на Световния ден на здравето – 7 април - отправи посланието "Контролирай кръвното си налягане!".\nХипертонията, или високото кръвно налягане, е известна като "тихия убиец". Много хора страдат от нея през голяма част от живота си, понякога дори без да знаят. Всяка година обаче от високо кръвно налягане в света умират 9.4 млн. души, а при 1.5 милиарда има усложнения и страдат от ефектите на заболяването.\nТова е най-силният самостоятелен рисков фактор за смърт в световен мащаб, водещ до сърдечно-съдови усложнения, мозъчен инсулт, бъбречни увреждания и диабет. Статистиката показва, че долната възрастова граница на хипертонията пада все по- ниско и вече има регистрирани случаи на деца с това заболяване, което налага обществото все по-ясно да се осъзнае ролята на рисковите фактори, коментираха специалистите. Факторите, които предразполагат към заболяването пък са наднорменото тегло и нездравословната диета, тютюнопушенето, както и генетичното предразположение.\nВисокото кръвно налягане е най-честата причина и най-значимия рисков фактор за възникване на предсърдно мъждене (неритмична сърдечна дейност). При съчетаване на предсърдно мъждене с артериална хипертония рискът от мозъчен инсулт силно нараства.\nПроф. Торбова обясни, че в огромна част от случаите - около 86% - предсърдното мъждене е съчетано и с артериална хипертония. В България около 4% е честотата на предсърдно мъждене при 70-годишните. "Последиците от предсърдно мъждене са пет пъти по-голям риск за мозъчен инсулт и два път по-голям риск от смъртност. Предсърдното мъждене често протича без симптоми", каза проф. Торбова.\nВсъщност в 30% от случаите предсърдното мъждене протича безсимптомно, но то е основната причина за емболични инциденти, които в 75% от случаите са мозъчно-съдови. Рисков фактор за възникването му в 40% от случаите е наследствената обремененост. Другите основни причини за предсърдното мъждене са артериална хипертония, захарен диабет, затлъстяване, метаболитен синдром, заболявания на щитовидната жлеза, тютюнопушене, злоупотреба с алкохол.\nОт началото на пролетта в 10 града в страната са били разкрити 15 пункта за измерване на артериално налягане, на кръвна захар и серумен холестерол. През тях вече са преминали около 200 доброволци. На 17 май ще бъдат разкрити нови четири пункта в София, а на 18 май още 10 пункта в Пловдив, Плевен, Варна, Велико Търново, Русе, Бургас, Хасково, Пазарджик и Стара Загора, където ще се измерва артериалното налягане и ще се регистрират налични нарушения в ритъма, съобщи Торбова. В София пунктовете ще бъдат разположени пред Народния театър "Иван Вазов", в парка "Заимов", в градинката пред Централната софийска баня, в Южния парк откъм бул. "Г. Делчев". Акцииите навсякъде започват в 9 ч.\nМеждувременно всеки може да предприеме мерки, за да пощади сърцето си и да нормализира кръвната си захар и налягане като бъде по-активен физически, например с редовни разходки в парка, като яде повече плодове и зеленчуци и по-малко полуфабрикати, мазнини, захар и сол, като ограничи алкохола и спре пушенето.\nСпоред ново проучване разходката може би е по-здравословна от бягането\nОтпускането на конвенционален инсулин от здравната каса се улеснява\nСофия отбелязва Световния ден на сърцето с дълга разходка в центъра\n18:11, 06 мар 21 / Избори 2021 82\nРубиконан от Балъкимерия 15:01, 14 май 13 / Неутрално\n...Факторите, които предразполагат към заболяването пък са наднорменото тегло и нездравословната диета, тютюно...\nРейтинг: 1416 15:01, 14 май 13 Неутрално\n...Факторите, които предразполагат към заболяването пък са наднорменото тегло и нездравословната диета, тютюнопушенето, както и генетичното предразположение... Както и последните до момента изборни резултати\nРейтинг: 618 15:03, 14 май 13 Неутрално\nАко някой иска да научи повече (и по-специализирани неща) по темата, посетете уеб сайта на списание МД, където има над 60 статии за артериалната хипертония http://spisaniemd.bg/?s=%D0%B0%D1%80%D1%82%D0%B5%D1%80%D0%B8%D0%B0%D0%BB%D0%BD%D0%B0+%D1%85%D0%B8%D0%BF%D0%B5%D1%80%D1%82%D0%BE%D0%BD%D0%B8%D1%8F\nРейтинг: 601 15:11, 14 май 13 Неутрално\nТрябва да се следи редовно.\nРейтинг: 689 15:22, 14 май 13 Неутрално\nТрябва да има все повече такива инициативи.\nРейтинг: 775 15:37, 14 май 13 Весело\nА пращащи бележки след спечелени избори бивши министър-председатели по колко убива ?\nДа букнем един за догодина ?\nРейтинг: 1440 15:52, 14 май 13 Любопитно\nДо коментар [#2] от "nea":\nОк... ама с четене на статии няма да накарате никого да спре цигарите, да намали алкохола и мазните манджи и да ходи да тича на стадиона по поне 5 обиколки дневно.\nВие правите ли я??? Превенцията, м?!\nРейтинг: 2375 15:56, 14 май 13 Неутрално\nНИЩО НЕ КАЗВАТ КАК Е БОЙКО С КРЪВНОТО ДИГА ЛИ ГО ДИГА ЛИ ГО ?\nРейтинг: 1416 15:57, 14 май 13 Весело\nА в БГ ядъхт неправилно, никво движение сол бол после стои та гледаи цирка ...\nРейтинг: 1629 16:00, 14 май 13 Неутрално\nБях такъв. Било е 192/100.\nЕто как моята Дианка (girl power)\n"350 гр. чесън се почиства и се счуква в дървено хаванче с дървено чукало.Слага се в буркан и се залива с 200 мл. чист спирт.Затваря се и се съхранява на хладно и тъмно 10 дни.На 10 ден се прецежда и течността престоява на тъмно още 3 дни.\n12-и ден:закуска - 25;обед - 25 ; вечеря - 25\nРЕЗУЛТАТИТЕ СА НЕОЧАКВАНО ДОБРИ:Организма се изчиства от излишните мазнини.Подобрява се обмяната на веществата.Кръвното налягане се нормализира само за 5-6 дни.ТУМОРИТЕ се стопяват,често изчезват.Кръвоснабдяванет на сърдечния мускул се нормализира.Бързо се подобрява слединфарктно състояние на болните.Артритите се успокояват,костните болки също,слухът и зрението се подобряват.Лекува гастрит и колики.\nРейтинг: 1629 16:02, 14 май 13 Неутрално\nИзобщо не е нужно да тичаш като луд.\nСпазвай описаното с чесъна и няма проблеми...поне при мен.\nПия, пуша и третото върша с голямо удоволствие и няма грижи, но чесъна е задължителен.\nРейтинг: 1416 16:07, 14 май 13 Весело\nДо коментар [#10] от "Росен (загубихме...... всички)":\nПълна простотия бате, ако беше толкова просто мислиш ли че милиардери щяха да получават сърдечни удари и тн.\nРейтинг: 1629 16:31, 14 май 13 Весело\nВярвай, че от тия девет милиона дето мрат ей така поне половината ще оцелеят.\nФренското правило също не е за подценяване.\nИзпих едно буре собствено Мерло и буквално след ден трябваше да ида на коронарография.\nЧистички артерии. Дори питаха дали не е грешка написаното в листа ми, че съм пушач от милион години. Казах им за Мерлото и решиха, че това е вероятната причина за чистите артерии. После пак имах грижи, щото не мога Мерло да пия през лятото и чесъна реши въпроса.\nИмам кризи понякога, но не и страшно.\nНося хапчета разбира се винаги със себе си, но рядко ги пия.\nРейтинг: 446 16:33, 14 май 13 Весело\n[quote#9:"Росен (загубихме...... всички)"]РЕЗУЛТАТИТЕ СА НЕОЧАКВАНО ДОБРИ:Организма се изчиства от излишните мазнини.Подобрява се обмяната на веществата.Кръвното налягане се нормализира само за 5-6 дни.ТУМОРИТЕ се стопяват,често изчезват.Кръвоснабдяванет на сърдечния мускул се нормализира.Бързо се подобрява слединфарктно състояние на болните.Артритите се успокояват,костните болки също,слухът и зрението се подобряват.Лекува гастрит и колики.[/quote]\nВсичко това изпита (установи) върху себе си?!?\nВеднага да почерпиш ... след като си вземеш чесъна де\nРейтинг: 1629 16:45, 14 май 13 Весело\nДо коментар [#13] от "senser":\nСериозно. Всъщност пих от отварата доста по-дълго време.\nСега чакам новия чесън и ще си я пия постоянно.\nНе мирише от мен, макар да си мирише на чесън като пия от нея.\nВиж сега, ако това не помага поне няма как да пречи.\nАз си я направих дори не със спирт 96◦, а с преварена неразредена ракия около 80◦.\nСтана си, нямам грижи с кръвното, но се получи и друго. Пулсът ми от 82/86 нормално, стана 66/68.\nНищо не пречи да се опита. Концентрацията на алкохол е толкова малка, че дори антибиотици да се пият едва ли ще пречи.\nРейтинг: 1629 16:48, 14 май 13 Неутрално\nСетих се нещо.\nВиж там някой около теб с проблеми с кръвното и нека опита този метод.\nДа видим какво ще стане, ще кажеш после тук.\nМоже да не действа универсално, не знам, но факт, че при мен подейства.\nДори утре, ако все пак ме прасне инсулта или инфаркта нищо не значи.\nРейтинг: 1296 16:49, 14 май 13 Весело\nЕга ти и затапването!\nРейтинг: 1296 16:51, 14 май 13 Неутрално\nДо коментар [#9] от "Росен (загубихме...... всички)":\nмерси з а рецептурата\nЩе я изпробвам за себе си.\nма не е зле и да потичваш\nщото мозък се храни с кислород\nРейтинг: 1360 17:07, 14 май 13 Неутрално\nцикъла на земята е такъв,че рано или късно всички си отиваме.Има ли значение от какво???\nРейтинг: 1629 18:42, 14 май 13 Весело\n[quote#17:"crowd founder"]ма не е зле и да потичваш\nщото мозък се храни с кислород [/quote]\nИ с добър алкохол.\nДа подтичват кончетата, аз още имам кола .\nРейтинг: 1629 18:43, 14 май 13 Неутрално\nДо коментар [#18] от "sto67nes":\n[quote#18:"sto67nes"]Има ли значение от какво???[/quote]\nНе разбира се, но има значение кога.\nНаскоро дете на 11 години почина в училище.\nМай има и от голямо.\nРейтинг: 2981 19:45, 14 май 13 Неутрално\nНаскоро имаше статия в научната част на Икономист, по темата.\nВече е почти доказано, че хипертонията зависи е строго наследствена. Някои имат една бактерия в стомаха дето при разграждането на храната отделя вещество, което пък стимулира дроба да отделя един специфичен ензим който води до втъврадяване на съдовете. Някои я имат таз бактерия, други не.\nЩо се отнася до хаповете за кръвно налягане в момента Новартис са на пангара в Щатите за измами с тая работа - рушвети на доктори и висши лица, да им вкарат хаповете в Медикеър и от там цунват десетки милиони. Нещата отиват към одрусване на глоба от повече от 200млн.\nАз лично като ходих на профилактичен преглед скоро в много реномирана софийска болница, още не ми измерила кръвното докторката се хвана за рецептурника щото на моите години вече трябвало да пия хапове и те биле безплатни.\nТри пъти мислете преди да посегнете към отровите на съвременната фармацевтична индустрия.\nРейтинг: 446 20:29, 14 май 13 Неутрално\nПред кабинета на нашата лекарка (джипи), обикновено броят на пациентите е съизмерим с броя на чакащите "фармацевтично-търговск представители", или както там се казват.\nДоста е показателно според мен.\nРейтинг: 402 10:18, 15 май 13 Неутрално\nБаси хората. Мрът като мухи от най-различни болести със стотици милиони на година ... и пак населението расте като полудяло.


Литературен свят » Интервю Преводи Руска литература Чужда литература брой 31 юли 2011 » ИВАН ЕФРЕМОВ: „ДОБРОТО В ЧОВЕКА Е МНОГО…”\nИВАН ЕФРЕМОВ: „ДОБРОТО В ЧОВЕКА Е МНОГО…”\nРазговора с Иван Ефремов води Вадим Гиткович\n- Как станахте фантаст?\n- За мен тази дума не е съвсем точно определение. По-скоро съм фантазьор. Фантаст е нещо специфично. Като че човек седи и специално фантазира по зададена тема. А аз просто от дете измислях най-различни изобретения. Същото е и в науката. Тук също засегнах най-неизследваните теми, най-неразработените отдели - и в геологията, и в палеонтологията.\n- В разказа „Елмазената тръба” предвидихте откриването на елмази в Якутия. Какво Ви помогна да го направите?\n- Помогна ми това, че съм геолог, много години съм работил в Сибир, заличих заедно с другарите ми немалко „бели петна”, съществуващи по онова време на картата на Сибир. Но не съм извършил никакво особено пророчество. Просто пренесох в настоящето онова, което принадлежи на бъдещето, но ще бъде открито; не се съмнявах в това, тъй като смятах, че геоложките структури на Сибир и Южна Африка си приличат.\nВъобще моите предвиждания бяха няколко. Още като съвсем млад учен, поставих въпроса за необходимостта от изследването на океанското дъно. Написах статия за това и я изпратих в „Геологишерундшау” - солидно научно списание по онова време. И след известно време получих отговор, подписан от известния тогава специалист по морска геология Ото Прате. Той пишеше, че „статията на господин Ефремов е абсолютно фантастична. Никакви минерали не могат да се вадят от дъното. Дъното на океана няма релеф. То е напълно плоско и покрито с дебел утаечен слой”. Така той „унищожи” мен, момчето. Статията не беше публикувана. А сега знаем, че на дъното има и хребети, и клисури, и отворени изходи.\nТочно така стана и със „Сянката на миналото”. В „Литературная газета” Ю.Н.Денисюк, изобретател на холографията, сам призна, че да се заеме с изследвания го е подтикнал мой разказ, публикуван през 1944 г. В него, впрочем, пишех, че цялото затруднение е в отсъствието на силен източник на светлина. С изобретяването на лазера и мазера такъв източник се появи!\nВ разказа „Езерото на Планинските Духове” говорех за живачно езеро в Алтай. Сега там намериха живак . Може с времето и още някои мои „предсказания” да се сбъднат?\nИ това съвсем не е поради някаква моя пророческа дарба - когато сте учен от доста широк план, попивате всичко, което „се носи във въздуха”. А после, ако имате някаква фантазия, не е много трудно да си го представите в „реален” вид.\nЕто защо смятам, че фантазията е изключително ценно нещо. И тук пак не правя никакво откритие, а следвам мисълта на Владимир Илич Ленин, който направо посочва, че „фантазията е качество с велика ценност…”.\nЧесто повтаряме тези думи, но не се замисляме много над тях. А ако човек като Ленин подчертава, че фантазията е „велика ценност”, това не е току така. И действително, ако не беше фантазията, всички науки биха стояли на място.\nСпоред мен фантазията е вал, издигнеш ли се на който, можеш да видиш значително по-далече, макар понякога и в неясни контури.\nСпомнете си стиховете на Фет:\nС една вълна да се издигнеш в друг живот,\nда усетиш вятъра от брегове цъфтящи…\nТова, като цяло, и правят фантастите.\n- Повечето чужди фантасти рисуват срещата на земните жители с другите цивилизации в мрачни цветове. Във Вашите произведения, обратно, преобладава оптимизмът. На какво е основан той?\n- Основан е преди всичко на дълбоката вяра, че никакво друго общество, освен комунистическото, не може да обедини цялата планета и да балансира човешките отношения. Затова за мен въпросът стои така: или ще има планетарно комунистическо общество, или изобщо няма да има никакво, а ще има прах и пясък на мъртвата планета. Това - първо.\nА второто се заключава в това, че човек по природа не е лош, както считат някои чужди фантасти, а добър. За своята история той вече е преодолял в себе си много недостатъци, научил се е да подтиска егоистичните инстинкти и си е изработил чувството за взаимопомощ, колективен труд, и още - великото чувство на любовта…\nТова ми дава право да смятам, че доброто в човека е много и при съответното социално възпитание той много лесно придобива онази дисциплина и онази преданост на общото дело, онази грижа за своя другар, за другия човек, които са необходими за устройството на комунистическото общество.\n- Като геолог трябва особено да ви интересуват образците, доставени от „Луна-16″. За какво може да се съди по тези образци? Какво могат да ни разкажат контролно-измервателните прибори от Марс и други планети?\n- Когато попадате в съвсем непозната област и пред вас далече се извисява хребет, си мислите, че ако стигнете до него, с първия удар на чука ще откриете нещо съвсем ново. В действителност това не се случва почти никога. Ще трябва да следите за подробностите на геологичния строеж, да събирате образци от различни места, и едва тогава постепенно се очертава достатъчно пълна картина.\nТака е и тук. Ще бъдат доставени образци от различни места на Луната, може би, стотици образци. Всички те ще си противоречат, данните няма да си приличат, учените ще спорят. И едва след сериозни проучвания картината ще стане ясна. Специална роля, може да се каже, в новата епоха в изучаването на планетите откриха дистанционно-управляемите самоходни апарати, подобни на намиращия се сега на Луната „Луноход-1″. Дълго преди кракът на човека да стъпи на Марс, Венера и другите планети, „Марсоходи”, „Нептуноходи” и други ще съобщават на хората много важни и интересни неща.\nМакар че, разбира се, повтарям и подчертавам, всяко първо парченце от друга планета, безусловно, представлява колосален интерес, и ние винаги ще очакваме нещо напълно ново!\n- Как си представяте земния транспорт след 100 - 200 години?\n- Тук имам големи различия с моите съветски и чужди колеги-фантасти. Смятам, че скоростта на наземния транспорт не трябва много силно да се увеличава - за масовите придвижвания това не е нужно.\nВ изключителни случаи - за изясняване на спешни въпроси, за медицинска помощ и други подобни - трябва, разбира се, да има свръхбърз транспорт, да кажем ракети. За останалото той трябва да е икономичен. Скоростта на влака 200 километра в час ми се струва напълно достатъчна.\nНеобходим е прогрес не толкова в скоростта, колкото в товароспособността, в ширината на коловоза. Представям си широко релсово платно, шест метра, дори десет. Всеки вагон ще се равнява на среден кораб. Освен това, значително количество от транспорта, особено в градовете, трябва да иде под земята. За в бъдеще техниката ще ни снабди с механизми, бързо прокопаващи тунели.\n- Нека уточним. Всичко, което казахте, се отнася най-вече за товарните влакове. А пътническите ще съществуват ли след сто години или ще има нещо съвсем ново?\n- Непременно ще ги има, със скорост 200 - 300 километра в час. Който иска по-бързо, се качва в ракета или в самолет. Знаете ли, спомням си момента, когато, напуснал тайгата, се умиваш, опаковаш и предаваш в багажното нещата си, накрая сядаш във влака, където диваните са меки и е топло и светло… Такова блаженство, че си готов да пътуваш и десет дни. Казано накратко, аз съм за „бавен” земен транспорт, който дава възможност не само да идеш от едно място на друго, но и по пътя да се насладиш на красотата на земята.\n- А сега, Иван Антонович, два последни традиционни въпроса. Първият: вашето увлечение в свободното време?\n- Работата е там, че нямам свободно време.\n- Не трябва така да се отговаря, това е забранен похват.\n- Е, добре, тогава не увлечение, а така, дребна страст. „Събиране на красавици”, както на шега го наричат у нас, вкъщи. Когато трябваше да се илюстрира „Мъглявината Андромеда”, се оказа, че художниците не могат да рисуват красиви жени, отучили са се…Започнах да изрязвам от различни списания снимки, за да дам на художниците материал. И сега имам няколко папки с портрети на красавици, с които не знам какво да правя…\n- И последен въпрос. Над какво работите сега?\n- Почти завърших историческа повест за времето на Александър Македонски.\n- Как се казва повестта?\n- Засега условно се нарича “Легенда за Таис”.\nв. „Гудок”, 24.11. 1970 г., № 275 (13768)


Протестиращите срещу "Нощните вълци" ще бъдат съдени за хулиганство | Клуб 'Z'\nПротестиращите срещу "Нощните вълци" ще бъдат съдени за хулиганство\nПреди това те бяха нападнати от мъже, въоръжени с електрошокови палки\nпоследна редакция 28.04, 17:36 ч.\nДвама от протестиращите срещу "Нощните вълци" в Бургас са отведени от полицията и ще бъдат съдени по бързата процедура за хулиганство, научи Клуб Z от участници в протеста. Това са Иво Дошев и Иван Панчев. Най-вероятно провинението им е, че са издигнали плакат с изрисуван среден пръст, с който бяха планирали да посрещнат мотористите от клуба "Нощни вълци", които днес бяха в Бургас.\nЕдиният от задържаните е член на "Протестна мрежа", съобщи на страницата си във фейсбук организацията.\nИван Панчев е човекът в тъмните дрехи, който в началото на видеото лежи на земята, а мъже с камуфлажни униформи го ритат. В края на видеото удари понася и мъж с бяла тениска - това и Иво Дошев, с когото Клуб Z успя да се свърже. Той разказа, че няколко човека се били организирали през фейсбук да протестират срещу "Нощните вълци". Имали уговорка сутринта да се съберат на бензиностанцията OMV на изхода на Бургас в посока София. Когато пристигнали на мястото, там ги чакали мъжете в униформи, които веели знамена и започнали да ги блъскат.\nБОЙКО БОРИСОВ ЩЕ ТРЯБВА ДА ОТГОВАРЯ В ПАРЛАМЕНТА ЗА "ПАРАВОЕННИТЕ ГРУПИ"\nКонтрапротестът е организиран от "Български войнски съюз". Те твърдят, че причината за инцидента е момиче от групата на протестиращите. Пред местни медии някои от тях разказват, че те са били нападнати първи. На видеото обаче се вижда друго.\nСред нападателите е имало и чужди граждани - най-вероятно постоянно пребиваващи в България руснаци. Веднага след началото на инцидента, на място са пристигнали шест автомобила на МВР. По-късно представители и на двете страни са отведени, за да дадат обяснения.\nИво Дошев и Иван Панчев ще бъдат съдени за хулиганство заради "провокативни плакати", но все още не знаят заради кой точно. Клуб Z получи плакатите, които протестиращите са подготвяли предварително:\n"НОЩНИТЕ ВЪЛЦИ" СТИГНАХА ДО ШИПКА\nМалко по-късно се разбра, че четирима души ще бъдат разследвани за днешния бой на бургаска бензиностанция между протестиращи срещу посещението на руските мотоциклетисти "Нощни вълци" и техни симпатизанти. Районният съд в Бургас отказа да разгледа случаите по Указа за борба с дребното хулиганство и върна преписката на прокуратурата. Според магистратите, деянията им имат степен на обществена опасност.\nДвама от задържаните по-рано днес са и пострадали от нанесените им удари. Иван Панчев е със средна телесна повреда, след нанесени удари в лицето, коментира неговият адвокат. Иво Дошев е с болки в бъбреците, след като е повален и ритан на земята. Те и техни приятели са организирали чрез Фейсбук, за да посрещнат руските мотористи.\nОт воинския съюз пък твърдят, че са били провокирани, както и че от другата страна е имало удари, блъскане и обиди. Двама от задържаните са от тяхната група – Евгений Тибулихин и Атанас Михов.\nМВР, Бургас, Путин, протест, нападение, нощни вълци, Иван Панчев, Иво Дошев\nПоздрави на съдиите и прокурорите на Цацаров от генерал Иван Колев!\nИнтересно ми е какви ще бъдат действително повдигнатите обвинения, защото това, което е описано в статията няма да издържи обжалване в съд. Както вече казах другаде, ако бяха провели мероприятийцето си по законовия ред, нямаше да се видят в чудо.\nА руското нашественическо мероприятиице, то по кой установен ред е осъществено. Я раздуй клюката, като по запознат.\nЛюбопитно. Значи притежаваш документ за разрешение на руските нацисти с палките и камуфлажните дрехи да бият който им попадне. Тогава да те призоват в съда като свидетел с тоз документ в ръка,\nИ после задължително, след присъдата, при Бай Ставри в Централния софийски или Бургаския, да си играят на руско-украинско семейство. ;)\nМного ти отива това име - име на лайнар\nсъдени за хулиганство заради "провокативни плакати", КАКВО ОЗНАЧАВА ТОВА? Историята показа ,че сърпа и чука са по-страшни от пречупения кръст..\nМежду другото, тези изпадляци на снимката ли са в действителност „протестиращите" или е някакъв архив?\nТи гледай да не се срещнем, че със сигурност ще си изпадляка. Пораснаха ви рога с които да бодете, ще ви ги режем ми се струва барабар с милицията заедно.\nГоворителят на руската агресивност в България ще трябва да се сниши подобаващо при въпроса: Разрешение от Органите ли са имали нацистите, облечени с камуфлажни дрехи и носещи електрошокови палки? Сега се моля на честните бургазлии да разпознаят кретена с черните очила, както и онази мутра в кафяво, която риташе падналите. Обзалагам се, че са от криминалния контингент на назначените бандистки формирования от 1990. И тогава ще ми е ионтересно говорителят на руската агресивност в този сайт какви ще ги плещи! В женски дрехи ли ще се преоблече за пореден път? Но той е дребна фигура! По-интересно ми е какви щше ги дъвче прокуратурата на Цацаров?\nСя остава да кажат и че няма да повдигнат обвинения на ония дето ритаха на човек свален на земята и цирка ще е пълен\nСваления човек на земята му е повдигнато обвинение от полиционерите на Бъчварова за хулиганство и ще го съдят!! На рокерското меле между "Нощните вълци" на Путин и момчетата, които протестираха срещу пристигането им у нас, са пострадали двама души Иво Дошев и Иван Панчев, научи Faktor.bg от свои източници от "Протестна мрежа". По-рано днес от полицията се опитаха да представят инцидента като леко спречкване без ранени. Едното от момчетата е с хематом и отпечатък от юмрук на скулата, а второто е ритано и удряно с електрошокови палки. То има аркада на главата. Иван не е добре. Ударен е в бъбрека и го боли. Иво е леко замаян, което говори за комоцио и е притеснен. Предводителите на групата, която е пребила двамата, са били руснаци с карти за временно пребиваване в България и хората на Боян Расате, които бранят мотористите. Припомняме ви, че днес по-рано край Бургас се стигна до сблъсъци до "Нощните вълци" на Путин и български протестиращи.\nЩе кажат, че записът е незаконен.\nНякой все пак трябва да даде отговор: имат ли официална покана и от името на кого "нощните помияри" да правят шествие в натовска България? Или идват без покана, просто като ентусиазирани нашественици, за да провокират сбивания и безредици? Питам съвсем сериозно: имат ли покана "нощните вълци" да дефилират в България, от кого и кой поема отговорността за последиците от напълно законните протести срещу провокативния им рейд?\nАбсолютно е прав колегата по-долу! За да получат визи Путинските помияри трябва да получат приглашение. Кой им го е дал? Репортери, нали това ви е работата! Разберете!\nОт днес ще ходя със значка - среден пръст за Путя\nТя и майка ти ходи,ама между краката.Ама на нея и отива щот е кучка,а ти само педал.\nКУУУУУУУР за ПУТЯ! ОЛЕ!!\nПиян руски екипаж разби самолет, пилотите загинаха. Според "Саротов.нюз" при авиокатастрофата са загинали двамата членове на екипажа, които, по предварителна информация, са били в състояние на алкохолно опиянение.\nНека започне избиването на руснаци навсякъде по света ! Тези изроди не са нужни на никого !\nАми почни ти бе посерко.Или вие само в духането сте добри.\nСмърт за руSSия\nНа това разчитат като теб. Да нападат с електрошокове протестиращи, и накрая нападнатите да бъдат съдени, а нбе нападателите. Нали това искате. Да безчинствате, и накрая да ви похвалят с молодци, вместо да ви съдят. А накрая реват че права имали като им го стоварят това същото нещо на тях самите. Само се моли да не ми падаш в ръцете копеле руско, че тогава нито клатикуратура ти, нито милицията ти ще ти помогне копеле нагло. А тези биячи много трябва от сега нататък да се пазят, че разпозная ли някъде някой от тях, няма да им размахвам плакати със средни пръсти, а ще им завирам средните пръсти в гъзовете им, и със сигурност ще пищят че са бити непредизвикано.\nНе признаваме и никога няма да признаем незаконната окупация и анекс над Крим от Руската федерация. Това каза президентът Росен Плевнелиев по време на съвместен брифинг с държавния глава на Украйна Петро Порошенко. България не признава резултатите от референдумите, организирани от самопровъзгласилите се власти в Донец и Луганск, допълни Плевнелиев.\nМнението на палячото Плевню,никого не го интерисува.Даже и децата знаят че е просто шут и Борисов му го слага когато си поиска\nИ в същото време, след като паравоенни формирования те пребият от бой за това че протестиращ срещу Путин, милицията на Бъчварова (полиционерите) те арестуват и те пращат в реформирания вече по цецкацачева съд да те осъди за хулиганство!! Бог да ни е на помощ! Стамболийски ще ни се види златен!!!!\nЗа плакат - съд,а за изгаряне на европейското знаме какво предвижда закона?\nХора, бдете! "Националисти" и социалисти се обединиха в националсоциалисти. Първанов и Корнелия се боричкат за императорското благоволение на Путя! Създават и паравоенни отряди. Милиция, ДАНС, прокуратура са ослепяли и оглушали.\nТоя среден пръст е лепнат на задницата на всеки пернишки голф. Осраната прокуратура чак сега ли забеляза че е "провокативен" .\nтова е изключително пристрастно. Средният пръст не прави чест на протестиращия, но биячите са далеч по-виновни, опасни и склонни да извършат следващо престъпление.\nВластите първо да обяснят, защо тая паравоенна фашистка пасмина изобщо е допусната в страната. Тогава ще се разбере, кой кого провокира.\nмедиите в унес\nКак руските чудовища се оказаха в Малко Търново?От Турция ли са дошли или са правили десант?\nГледайки плаката с равенството между сърпа § чука и пречупения кръст ме споходи спомен от август 1968. Тогава, при навлизането на съветските танкове, под звуците на симфония Вълтава на Бедржих Сметана, чехите рисуваха с тебешир: SS - SR! Не знам дали историята се повтаря като фарс, но ме навяха неприятни спомени.\nПроцедурата за съдене влезе в икономическите новини,сигурно става дума за пари.\nО, руси, о, братя славянски, защо сте вий тука? Защо сте дошли на полята балкански немили, неканени гости? Желали би вас възхитени да срещнем со сълзи и с китки... Но идете вий настървени, на грозни зовете ни битки! Желали би вас да прегърнем и тоз път сърдечно, горещо. Но взорът ви свети зловещо... Как ръце сега да разгърнем? О, руси! Аз друг път ви славях за подвиг велик и чудесен, високо ви лґкът поставях във мойта душа, в мойта песен! Вий някога знаме Христово развяхте за благо човешко – строшихте ни игото тежко, а днеска ни носите ново! И пак не ви мразим (не крия: обича ви още народа); но любим и свойта свобода, стократно пµ любим я ния. За тоз кумир ние се бием и с чужд, и със близък упорно и няма ний врат да превием пред никакво иго позорно! О, колко ви, братя, жалея! О, как би желал, братя клети, свобода и вам и за нея кат нас да живейте и мрете! 1916\nРуснаците си защитават подарените им територии, бизнес, слуги... както те си могат. Нищо ново и неочаквано. Проблема е при нас. Мислите ли, че ако това се случва в Чехия, например, поведението на чехите ще е същото?\nТримата заподозрени нападатели на истанбулското летище "Ататюрк" са граждани на Русия и двете централноазитаски бивши съветски републики Узбекистан и Киргизстан, съобщи представител на турското правителство, цитиран от "Ройтерс".\nСложи си фамилията в устичката!\nДа дойдат в София да се правят на отворени тия руските педеруги гарантирам че ще наеба някой от тях после нека ме съдят то бой и ебане не се връщат.\nКарикатуро селска, дошъл си в София без виза, доплувал си по канала и си излязъл на Лъвов. Чак пък бой обещаваш, с какво ще ги биеш, с камшичето, с което беше на гей-парада? И секс ще има, щял си да ги ебеш, ами вземи си лубриканта за дупенцето, щото ти само така правиш секс, анално и орално!\nруския башибозук НАЛАГА ЛЮБОВ към путин. Смешници, жалки руски отрепки!\nНинова, Малинов и Гоце така ли разбират приятелството с Русия?! Това ли е НЕ-заплахата в Черно море. Защо идват неканени в България и бият българи заради някакви плакати. Това не ви е задунайска губерния. Срам, Путин трябва да се извини, а Митов да откаже срещата с Лавров заради тази ВЕРОЛОМНА СВИНЩИНА!\nО, руси, о, братя славянски, защо сте вий тука? Защо сте дошли на полята балкански немили, неканени гости? Желали би вас възхитени да срещнем со сълзи и с китки... Но идете вий настървени, на грозни зовете ни битки! Желали би вас да прегърнем и тоз път сърдечно, горещо. Но взорът ви свети зловещо... Как ръце сега да разгърнем? О, руси! Аз друг път ви славях за подвиг велик и чудесен, високо ви ликът поставях във мойта душа, в мойта песен! Вий някога знаме Христово развяхте за благо човешко – строшихте ни игото тежко, а днеска ни носите ново! И пак не ви мразим (не крия: обича ви още народа); но любим и свойта свобода, стократно по любим я ния. За тоз кумир ние се бием и с чужд, и със близък упорно и няма ний врат да превием пред никакво иго позорно! О, колко ви, братя, жалея! О, как би желал, братя клети, свобода и вам и за нея кат нас да живейте и мрете! 1916\nТези с камуфлажните дрехи са 100% варненски путинофили, инструктирани в руското консулство във Варна! Да видим какво ще направи българската прокуратура! Интересно какво прави в групата на рокерите онзи, който нокаутира Волен Сидеров, мисля, че се казваше Камен?!\nНямат нищо общо с Волен. Тоя мишкар се крие от европедалите под пластмасови маси. Къде го слагаш на равна нога с тези защитници на българската граница?\nне са инструктирани в руското, а оттам е платено на турското консулство в Бургас и те си изпращат!\nАМа тези битите граничари ли са, те ли определят, кой може да минава през БГ и кой - не? май по-скоро им плащат за вдигната олелия. Да идат и да протестират там дето издават визи за руски туристи тогава\nГледам, неколко глупака са ме питали за "За руската визита", що се обръщате към мене? Питайте си автентично десния кабинет с автентично-пронатовския външен министър, автентичната американофилка с големия дирник и големия нос и най-паче премиера си, дето е за европейско развитие. Нали си ги избрахте?\nНещо ми е смешно във Вас , "фатмак", но ще изчакам предложения от пишиштите във форума.\nФатме, да те осведомя, за 11/единадесети/ път ще избрем АВТЕНТИЧНИТЕ , Щом ти ги признаваш за такива, няма да спорим.\nВидяхме се видяха три тъпи физиономии :) Господи какво ниво ...\nТака както хората, искащи да живеят по американски заминаха за САЩ, моля Путкофилите да се изнасят за матушката им Русия!!!\nАз искам да живея в Родината си по БЪЛГАРСКИ! Но ми пречат такива майцепродавци като земеделското киче-министър, като родоотстъпника асенов, като продажника митов... Що не вземеш на тях да им предложиш да си е.ат... така де, да заминат накъдето им видят очите?\nкой ще ги съди???? Вън руска сволач от България.\nЩе те изнесем , не се бой ,има си хора за всичко. Само кажи кога е погребението ти .\nФрунзе, щом не уважаваш бутките, уважавай члена.\nС какво се римува "фатмак" ?\nЕ, на пуситата на пуси райът чак не знам дали съм фил след ония сурови кокошки.\nБраво, ето това се казва съдебна система. ЕС си плюе в лицето като търпи идиотска безправна територия като БГ в пределите си. Предричам че ще има още екзити на нормални като Британците. Нормалните не щат да живеят с дива мазна кочина като БГ.\nИскам да знам кой финансира ПМ и докога ще ходи по нервите на цялата държава? Наистина властите трябва най-после да си влязат в задълженията ЗАЩОТО неправителствени организации НЯМАТ право да развиват политическа дейност!А тези, които се финансират от чужда държава да се регистрират като чужди агенти, каквито са!\n"Атентаторите наели квартира в Истанбул преди 3 месеца, намерен е руски паспорт ... Полицията установи, че тримата атентатори самоубийци са от Русия, Узбекистан и Киргизстан. Паспортът на руснака е бил открит в квартира в истанбулския квартал Фатих. От полицията са съобщили, че той е от дагестански произход и е влязъл в Турция с фалшив паспорт преди около месец." /24 часа/\nНа протестна мрежа гащичките им са заприличали на георгиевски лентички от напъни да правят реклама на некви мотористи.\nВън руските агресори от България! Наказване на петата им колона от БЪЛГАРСКАТА Прокуратура ! Когато това стане , значи сме станали Държава ! Нали ,политици ?\nМиришите на копейки момчета. Още не сте се организирали и вече безвъзвратно се изложихте!!!\nПисна ми от простотиите на наноимператора. С показване на среден пръст няма да се откаже. На война, като на война, даже и както в случая е необявена. Украсяването на дървета с червени прашки е едно добро начало. Явно те не разбират от "мирен преход" и ни ходят по главите без няКОЙ да ги притеснява. Не са и толкова много, че да се получи преумора - половината от парк Оборище ще е предостатъчна да ги приюти всичките и от цяла България.\nИма си хас! Нашата прокуратура изцяло е под руско и комунишко влияние-така е от седемдесет и две години! Като чуят за Америка,демокрация,НАТО,ЕС,на тях им потъват гемиите.Егати "западната демокрация"-как ни търпят още хората от Брюксел,Берлин,Вашингтон.\nПутин е в циничен съюз с арабския тероризъм, търси врага в Запада\nТрябва да покажем и на нашите управляващи че не можем да търпи рaшисти в България\nКой милиционер е подписал заповедите за здържане на битите хора? На какво основание им е повдигнато обвинение? Това с плакатите не издържа. И е интересно дали и в какво точно ще бъде обвинена паравоенната блядска биеща пасмина.\nБоко Тиквата и Бъчварова са си чисти комунисти. Не знам защо се очудвате.\nТака трябва. Аман от професионално протестиращи. Не подкрепям някакви си платени рокери, тия изобщо не трябваше да ги пускат, но кой нормален човек ще ходи да протестира срещу тях, ако не е платен?\nЯко са трили мненията на "неудобните".\nЦялата тази история е отново буржоазна по сценарий, имаща за цел да се делим на русофили и русофоби, като изтикаме на заден план същинското класово деление на обществото - на буржоа и пролетарии!\nРуските подчовеци неслучайно са презирани по цял свят. Един катун с ракети, който още си мисли, че някой го зачита. Ако не му обръщат внимание - заплашва. И нашите неудачници тук и те така. Само с русофилска педерастия могат да си осмислят животеца.\nТази девойка с какъв инструмент ще изпълни заканата си ?\nДевойкат им показва много добре, какво значи Среден пръст, на това руснаците му викат кукиш.Добре са го разбрали,като ги гледаме какви биячи са, се чудя как не са извадили някой макаров.\nТрябваше да ви отрежат средните пръсти и да ви ги заврат отзад.\nКато гледам, май повехналата леля е най-доволна, все пак в ръцете си държи нещо любимо! По усмивката и личи, явно са и обещали да го види "на живо" след "протеста".\nФранк Лойд Райт - Цензуриран\nЛеле, тука цензЮрата работи на пълни обороти, половината коментар е изтрит...\nА ЗАЩО НЕ СЕ СЕЗИРА ПРОКУРАТУРАТА, ЗА РАЗВЯВЯНЕ НА ЧУЖДИ ЗНЕМЕНА ВЪРХУ ЪЛГАРСКАТА ЗЕМЯ, И ДА ГИ ЕКСТРАДИРА ПО БЪРЗАТА ПРОЦЕДУРА. Съдията, койти издаде присъда за хулиганство на българи,мирно протестиращи , без да нападат и нараняват някого , ще си навлече отвращение. Те не са извършили никъкво престъпление, ОБРАТНО, ТЕЗИ ВЪЛЦИ ХАХЛУВАТ НЕЖЕЛАНИ И НЕКАНЕНИ В РОДИНАТА НИ, ДЕМОНСТРИРАЙКИ ПРЕВЪЗХОДСТВО НА НАЦИЯТА СИ. НА ТЯХ ТРЯВА ДА СЕ ПОВДИГНАТ ОВИНЕНИЯ,ЗА ИЗОПАЧАВАНЕ НА ИСТОРИЯТА И ЗА НЕПРИСТОЙНО ДЪРЖАНЕ.\nА КОЕ НЕ Е ВЯРНО. ФАШИЗЪМА И КОМУНИЗЪМА СА ЕДНОЗНАЧНИ ЛИ. ДОРИ ОТ КОМУНИЗМА СА ДАДЕНИ ПОВЕЧЕ ЧОВЕШКИ ЖЕРТВИИ. КАКВА РАЗЛИКА ИМА.ДА ИМА, И ТО СЪЩЕСТВЕНА, ГЕРМАНИЯ СЕ ПОКАЯ И ОСЪДИ НАЦИОНАЛЦОЦИАЛИЗЪМА, НАРЕЧЕН ФАШИЗЪМ, ДОКАТО ЧЕРВЕНИЯТ ТЕРОР ПРДЪЛЖАВА ДА СЪЩЕСТВУВА И ДО ДНЕС.ТЕЗИ В Ъ Л Ц И С КАКВО СЕ РАЗЛИЧАВАТ ОТ ОТРЯДИТЕ НА ДЕРДЖИНСКИ.\nСвобода по български или как по-силният има право....\n"Неща с душа": между играчката и учебника


Животът в града променя начина, по който мозъкът работи | Обекти\nЖивотът в града променя начина, по който мозъкът работи\n29 юли 2016 г., 16:40\nЖивотът в градска среда, макар и за мнозина да се е превърнал във втора природа, е предизвикателство за човешките познавателни способности. Изследване сочи, че хората, живеещи в градовете, показват занижена способност за внимание и концентрация в сравнение с тези, които живеят извън града, пише сайтът The Atlantic Cities.\nУчените от колежа "Голдсмит", част от системата на Лондонския университет, са провели изследването си върху уникално население – хората Химба в Намибия. Част от Химба живеят по традиционния си начин, като отглеждат добитък, а други водят "предимно западен начин на живот" в близкия град Опуво. Това според учените дава рядката възможност да се изследва психологическото разделение между градското и селското в суров вид, пише dnevnik.bg.\nВ експериментите представителите на традиционните Химба, живеещи в отдалечени от града региони, са показали по-фокусирано внимание в сравнение с хората от същата народност, живеещи в града.\nЗа да са сигурни, че резултатите им са валидни и в по-широк план, учените са провели тестове и с жители на Лондон - установявайки, че и в двата случая "градският мозък" работи по сходен начин.\nХората в градовете не обръщат внимание на заобикалящата ги срада, освен ако тя не е силно ангажираща. Те са развили особена форма на внимание, при която приоритет е "търсенето на потенциални опасности или нови възможности".\nТова намалено внимание може да е предимство при натоварения градски живот, но цената за това е занижаване на общата способност за концентрация, смятат авторите на изследването, публикувано в медицинското списание Journal of Experimental Psychology: Human Perception and Performance. Въпреки това в някои задачи, като тези за работната памет, жителите на градовете са се справили по-добре.\nУчените заключват, че хората, живеещи в по-отдалечени места, могат да по-добре да се концентрират върху това, с което се занимават в момента, докато мозъкът на хората в градовете е по-подготвен да реагира на непрекъснато променящите се условия в градската среда. Вероятно затова много хора, живеещи на село, смятат града за натоварващ, а много граждани смятат животът в провинцията за скучен.


НАПРАВИ СИ САМ С DREMEL\nСерията ARTS & CRAFTS на Dremel позволява на творческите натури да се справят със сериозните предизвикателства пред самостоятелното изработване на предмети и да добавят перфектния персонализиран завършващ щрих към собственоръчно направените си изделия. Всички инструменти на Dremel за дизайн внасят с лекота прецизност във вашите творчески идеи. Любопитните творци могат да изпитат удоволствие от откриването на това, което Dremel може да им предложи с тази нова серия.\nПревърнете дома си в място на вдъхновение с идеите за домашна изработка! Подарете на любимите си хора нещо специално. Допълнете всекидневния си вид така, че да отговаря на твореца у вас. С Dremel можете да се справите с всичките си идеи за изкуство и изработка. Подновете и дайте нов живот на старите буркани, картини, рамки и кани и ги превърнете в моден декор, персонализирайте кожени етикети и портмонета с вашето гравиране или проектирайте свои собственоръчно изработени бижута. Впечатлете всички със собственоръчно изработените предмети!\nПРЕВЪРНЕТЕ ВСЕКИ МАТЕРИАЛ В ДИЗАЙНЕРСКИ ПРОДУКТ\nСерията Изкуства и занаяти на Dremel може да се използва за широка гама различни материали от ежедневието. Усъвършенствайте хартиените предмети с нашия пистолет за лепило. Работете със стъкло върху дърво, керамика, корк, акрил върху метал, камък и др. Научете се от тези лесни проекти, обяснени стъпка по стъпка как да създадете уникални специални подаръци с творческите инструменти за собственоръчна изработка. Започнете да творите!\nСЪЗДАЙТЕ ДЪРВЕНИ ФИГУРКИ НА ЖИВОТНИ\nПЕРСОНАЛИЗИРАН КОЖЕН КАЛЪФ ЗА ТЕЛЕФОН\nНОВ ЖИВОТ ЗА КЕРАМИЧНИТЕ КАНИ\nИЗБОРЪТ НА ТВОРЦИТЕ\nПредставяме ви серията Arts&Crafts на Dremel. Изследвайте задължителните инструменти за творците от многофункционалните инструменти до пистолетите за лепило и инструментите на газ. За всяко творческо приложение си има инструмент, включително рязане, гравиране, полиране, пирография, запояване и много други! Дайте воля на твореца у вас с един от тези дизайнерски инструменти.\nDREMEL 3000 Мощен универсален многофункционален инструмент\nDREMEL MICRO Безжичен многофункционален инструмент за творчество\nDREMEL VERSATIP Многофункционален поялник на бутан\nDREMEL STYLO+ Гъвкав творчески прецизен инструмент\nDREMEL ГРАВИРАЩ РЕЗЕЦ Инструмент за творческо гравиране\nПИСТОЛЕТ ЗА ЛЕПИЛО DREMEL Творчески комплект с пистолет за горещо лепило\nКАК ДА ИЗПОЛЗВАТЕ ИНСТРУМЕНТИТЕ НА DREMEL\nГравираща фреза с размер 1,6 mm (106)\nЧетка от въглеродна стомана 19 mm (428)\nИмпрегниран полиращ щифт (520)\nВисокоскоростна фреза с размер 9,5 mm (199)\nШлифовъчен камък от алуминиев окис 6,4 mm (953)\nВисокоскоростна фреза с размер 7,8 mm (114)\nДиамантен диск с връх 2,4 mm (7144)\nDREMEL® Гъвкав вал (225)\nТворчество върху кожа\nДиамантен диск с връх 2,0 mm (7134)\nДиамантен диск с връх 2,4 mm (7122)\nГравираща фреза с размер 1,6 mm (113)\nГравираща фреза с размер 0,8 mm (108)\nШлифовъчен барабан и шпиндел 6,4 mm, зърнестост 60 (430)\nШлифовъчен барабан 6,4 mm, зърнестост 60 (431)\nВисокоскоростна фреза с размер 3,2 mm (194)\nEZ SpeedClic: шпиндел за шлифоване и барабани за шлифоване (SC407)\nШлифовъчен барабан 13 mm, зърнестост 60 (408)\nШлифовъчен барабан 13 mm, зърнестост 120 (432)\nEZ SpeedClic: Шлифовъчни дискове (SC411)\nEZ SpeedClic шпиндел (SC402)\nDREMEL® Приставка за рязане по линия и окръжност (678)\nDREMEL® Универсален комплект за рязане (565)\nСиликонов карбиден шлифовъчен камък (85602)\nСиликонов карбиден шлифовъчен камък 4,8 mm (84922)\nDREMEL® Ръкохватка за детайлна работа (577)


Подсичане / Енциклопедия на детското здраве / moetodete.bg\nВъзпалението на кожата около седалището се нарича подсичане.\nДетската кожа е много нежна и уязвима и лесно се възпалява. Особено ако е подложена на постоянно дразнене, както е в седалищната област от урината и изпражненията. Памперсът допълнително запарва кожата и усложнява положението. Затова подсичането вече се нарича памперс-дерматит. Кожата се зачервява силно, започва да се бели, появяват се малки ситни пъпчици. Детето става много неспокойно и плаче.\nНай-добрата профилактика и лечение на подсичането е въздухът. При всеки тоалет оставяйте за няколко минути бебето без памперс. Против възпалението добре действат промивки с отвара от смрадлика или лайка. След подсушаване намажете кожата с крем против подсичане. При по-тежките случаи се прилагат крем с цинк и противогъбичен препарат.


Онлайн вестник Струма - България и свят - Вкараха България в срамна класация! Жените като стока\nВкараха България в срамна класация! Жените като стока\n05 януари 2020 07:27\t 3619 прочита\nТрадициите са страхотни. Понякога те изглеждат екзотични за другите нации... И още по-лошо е, че са свързани с катастрофалната бедност на семейството, която принуждава родителите да действат според обстоятелствата.\nВ тази азиатска страна продажбата на дъщерята в семейството да се омъжи за пари е истински бизнес.\nРазбира се, не всяко семейство прави това във Виетнам. Но има такава традиция и тя е само на няколко десетилетия. Всичко започва по време на войната във Виетнам, когато американските военни си тръгват и оставят виетнамските красавици поругани.\nКойто даде повече, ще го получи. А дъщерята обикновено се предлага от бащата на семейството. Не е чудно, че степента на грамотност на жените в тази страна е под 12%...\nСтава въпрос за момичетата от циганската общност на Калайджиите или т. нар. кардараши. Това е етническа, циганска група със собствени закони.\nТрадицията им е проста, но за хората от 21 век, на пръв поглед, просто дива. 4 пъти в годината на определени места се организират „булчински пазари“, където момичетата трябва да се покажат в цялата си красота, за да бъдат купени...\nМомичетата започват да ходят на тези „пазари“ веднага след пубертета, пише още туристическия сайт.\nВсичко е просто. Момичетата са отгледани само с една цел - да ги продават. Често пазарлъкът започва още, докато са деца. Можете да наддавате не само с пари, които местното население практически няма, но и с крави и всякакъв добитък, така необходим в бедните домакинства. Blitz. bg\nОще за: България класация жени стока Още от: България и свят


Тестваме обновения приключенец Dacia Duster – EURICA.ME\nТова е най-достъпният и предпочитан от частни клиенти SUV в Европа. Новото поколение на Dacia Duster бе представено преди 4 години, а сега е време за фейслифта. Дизайнът, който междудругото е дело на българина Емануил Клисаров, е леко променен, без да се бяга от основните идеи на нашия дизайнер. Фокусът е освежаване на семейния приключенски автомобил.\nПредната решетка има нови 3D елементи, които са красиви и повишават нивото на ефективност и ниски нива на CO2 емисии. Предните фарове и стопове имат нов светлинен подпис с Y-образна форма, подобно на Sandero. Duster е и първият модел на Dacia, оборудван с LED мигачи, също така и с безключов достъп и палене. Задният спойлер има не само естетическа функция, а е оптимизиран в аеродинамичния тунел. Заедно с нови колесни лагери и гуми въздушното съпротивление на новата Dacia Duster (SCx), позволяват намаляване на емисиите на CO2 до 5,8 г при версията със задвижване на четирите колела.\nОтвътре има висока централна конзола с плъзгащ се подлакътник, с две мултимедийни системи с нов 8-инчов екран и автоматична скоростна кутия EDC с двоен съединител. Все така многофункционална, новата Dacia Duster се предлага във версии със задвижване на 2 и 4 колела. Тестовата ни версия е имено с EDC и задвижване само на предния мост. Да, у нас е прието всеки един SUV да бъде с 4х4, но все повече родния пазар отива в посока предпочитанията на по-прагматичния европейски пазар, където малките кросоувъри са с предно.\nТапицерията на седалките също е нова, приятна е на допир, а седалката пословично удобна за дълъг път и офроуд. Има широк подлакътник, плъзгащ се на 70 мм, в който откриваме ниша от 1,1 литра и два USB порта за зареждане на мобилно устройство за пътниците на задната седалка в зависимост от нивото на оборудване.\nДа, в салона има доста пластмаси, но това не е премиум автомобил, а най-достъпният кросоувър на пазара. Идеята му е да върши работа и да не е скъп. Затова бутоните са малко, а функциите само най-важните.\nВ стандартното обзавеждане има бордови компютър, автоматични активиране на светлини и ограничител на скоростта с бутони с подсветка на волана. Версията ни ниво Prestige има и голям сензорен дисплей с 8 инча. Аудиото е с 6 високоговорителя, има Bluetooth свързаност, два USB порта на задните седалки, съвместимост с Apple CarPlay и Android Auto и безжична връзка при Media Nav. Дори разполагате с гласови команди и активиране на гласовите асистенти на iOS или Google на смартфона. Навигацията и цялото меню е на български език.\nДвигателят ни е бензинов 1,3-литров със 150 к.с. Единствено той се предлага с автомат. Максималният въртящ момент е 250 Нм и напълно достатъчен за този автомобил. Агрегатът е съвместен проект с Daimler. Смяната на предавките плавна заради двата съединителя, управлението забавно. Тестът ни е в доста дъждовен ден и дори в огромните локви Duster се справя отлично. Отново, предаването е предно.\nНяма бутон за спортно управление, ако настъпвате твърде много, очаквано предницата започва да излиза извън контрол. Но това не е спортен автомобил. Имате отделен бутон за включване на камерата за задно виждане.\nDacia Duster е тържество на функцията и практичността пред всичко останало. Като добавка получавате свеж дизайн и най-важните технологии.


23 май 2018 21:26:35 БНР\nПрезидентът на Италия Серджо Матарела връчи мандат за съставяне на правителство на юриста Джузепе Конте. Той бе предложен за премиер от победителите от парламентарните избори през март „Пет звезди” и „Лига”. Професор Джузепе Конте ще състави своя кабинет до края на седмицата, като се консултира още от утре с всички партии в парламента. Следва вотът на доверие в парламента, където ще има мнозинство от „Пет звезди” и „Лига”. Конте заяви, че правителството му ще е правителството на промените в диалог с европейските институции и с останалия свят и че ще бъде адвокатът на италианците, защото това е неговата специалност. Конте не е депутат, няма политически опит и е поредният премиер, неизбран чрез политически вот. До номинирането му се стигна след продължителни консултации на Матарела с политическите сили, не довели до решение, тъй като победителите в изборите „Пет звезди” и десният блок не намериха общ език. С одобрението на лидера на "Форца Италия" Силвио Берлускони, Матео Салвини от дясна партия „Лига” сключи коалиционно споразумение с „Пет звезди”. Така се стигна до номинирането на 54-годишния юрист Джузепе Конте, близък до „Пет звезди”, за премиер на коалиционно правителство. Понеже италианските медии разкриха неточности в професионалната автобиография на кандидата, президентът Матарела допълнително разговаря днес с Луиджи Ди Майо – лидер на „Пет звезди”, и със Салвини, които потвърдиха предложението си.


Пекин финансира строежа на шест кораба за БМФ - Будна Варна\nНачало » Общност » Пекин финансира строежа на шест кораба за БМФ\nКитайската „Ексимбанк“ финансира проекта за изграждане на 6 супермодерни високоефективни екологични кораба за Параходство „Български морски флот“ (БМФ). Това съобщи специално за „Стандарт“ изпълнителният директор на БМФ к.д.п. Александър Калчев. Договорът на стойност 95 млн. долара ще бъде подписан днес в Гранитната зала на Министерския съвет в присъствието на премиерите на България и Китай Бойко Борисов и Ли Къцян.\nСтава въпрос за 45-хиляди тонни бълкери (б.а. – кораби за превоз на насипни товари) от последно поколение, с 30% по-нисък разход на гориво спрямо досегашните съдове със същия DWT. Те са и с по-голяма кубатура на товарните помещения, което повишава ефективността им, обясни капитан Александър Калчев. И 6-те нови кораба са с ледови клас – за плаване в Северния Атлантик и Балтика, което им дава възможност да преодоляват ледени полета с дебелина на леда до 40 см без асистенция. Плавателните съдове бяха поръчани преди близо година и вече са в строеж, уточни още Калчев.\nКредитни споразумения за над 100 млн. евро са договорени от Българската банка за развитие с китайски финансови институции за развитие за българския бизнес през 2017 г., заяви министърът на икономиката Емил Караниколов, който участва в Първата среща на междубанковата асоциация на Китай и страните от Централна и Източна Европа във формата 16+1, организирана от ББР в София. На форума участие взеха председателят на УС на Китайската банка за развитие г-н Хуайбан Ху и представители на 14-те банки за развитие и търговски банки, членуващи в Асоциацията.\n« Жури от модни експерти отличава талантливи млади дизайнери\n24 факта за женското тяло, за които не подозират самите жени »


САЩ изключват Турция от програмата за F-35 - По света и у нас - БНТ Новини\nРешението на Турция да закупи руските ракетни системи С-400 прави невъзможно участието на страната в програмата за създаване на американските изтребители пето поколение F-35. Това се каза в писмено изявление на Белия дом.\nВ него се уточнява още, че Вашингтон ще продължи да си сътрудничи с Анкара във военната сфера, като се отчетат ограниченията, които налага покупката на ракетните комплекси.\nТурция определи решението като "несправедливо". "Тази едностранна мярка не уважава духа на НАТО и не се основава освен това на легитимни мотиви", се казва в изявление на турското министерство на външните работи. Турция призовава Съединените щати да преразгледа решението си. Готовност за изключване на страната от проекта изрази и американското военно министерство.\nЕлън Лорд, заместник-министър на отбраната на САЩ: Тук съм, за да кажа три неща - първо, Съединените щати имат пълно доверие в програмата за F-35. Съединените щати и и останалите 35 партньори в програмата са единодушни по отношение на прекратяването на турското участие в нея и започване на процес по формалното ѝ изключване от проекта. Както и президентът Тръмп каза - Съединените щати продължават да ценят стратегическото партньорство с Турция.\n#изтребител F-35 #Съединените щати #турция


Вижте къде се намира на картата Имоти в област Благоевград - с. Кромидово\nКромидово е село в Югозападна България. Намира се в община Петрич, Област Благоевград.\nОтстои на 85 км южно от гр. Благоевград, на 21 км източно от гр. Петрич, на 167 км югоизточно от гр. София, на 13 км северно от българско-гръцката граница при с. Кулата и на 8 км западно от с. Катунци.\nНамира се на около 5 км от международния път Е-79 (Видин-София-Кулата-Атина). Има редовен автобусен транспорт до съседните населени места.\nКромидово се намира в западните части на полите на Пирин планина, на 175 м надморска височина. Мелнишка река тече край селото.\nКлиматът се характеризира с горещо, сухо лято и кратка, мека зима. Средните януарски температури са около 1 С, а средните юлски около 37 С.\nРайонът е благоприятен за отглеждането на земеделски култури, трайни насаждения, както и за развиването на животновъдство. В землището на селото има много лозя и оранжерии.\nКромидово е известно със своите три термоминерални находища. Минералната вода отговаря на изискванията за курортните ресурси и курортни местности. Тук има още обществена хигиенна баня и басейн.\nСелото е добре устроено, електрифицирано, водоснабдено, с телефонна и телевизионна мрежи. Улиците са асфалтирани, а достъпът - целогодишен. Има кметско наместничество, църква и търговски обекти.\nМедицинското обслужване и учебните заведения са в съседното село Марикостиново, което е на 9 км разстояние.\nЖителите и гостите на село Кромидово могат да се възползват от находищата на минерална вода и обществените басейн и баня.\nМелнишка река, която тече покрай селището, е удобна за отдих и развлечение.\nПланинарите могат да посетят резервата "Али Ботуш" в планина Славянка. Тук на едно място могат да се видят растителни видове, характерни за средиземноморските вечнозелени гори, както и такива, типични за централна Европа.\nОт известните български туристически обекти в района са Мелник - най-малкият град в България, Роженският манастир и местността Рупите - където е живяла българската пророчица Ванга.


Деси Слава проговори разделени ли са с Благой Найденов - Signal.bg\n23.06.2021 13:53 Signal.bg\nДеси Слава е изпълнител, наложил се най-вече с гласовите си възможности и вече 25 години е на сцена. Пее всичко и е известна като „ангелският глас“ на България.\nОткакто стана майка за втори път обаче, трайно изчезна от прожекторите. Преди няколко седмици издаде много провокативен клип и песен – „Токсичен“.\nПевицата споделя, че я очаква горещо лято с много срещи с публиката. Въпреки натоварения си график след възобновяването на клубния живот, за момента успява да балансира между майчинството и кариерата.\nПризнава, че второто й майчинство е много по-различно от първото. Самата тя вече е по-зряла и по друг начин греда на отговорностите.\n„Старая се да обръщам повече внимание на втория си син, да поправя грешките при отглеждането на големия ми син Майки. Борис ме разпознава по гласа. За отглеждането на Майки ми помогна моята майка. Тогава много повече пътувахме и той остана ощетен от моето внимание. Живея с тази вина. Щастлива съм, че той ме разбира и стана интелигентен и самостоятелен мъж. Гордея с него, хвалят ми го навсякъде“ – разказва гласовитата певица.\nДеси Слава подчертава, че винаги е разчитала на себе си, а не на някой мъж, който да я издържа.\n„Никога не съм приемала звездния статус за себе си. Не съм се възползвала и от пари или име на някой мъж в живота си. Моите колеги се шегуват, че аз съм от тази графа „по любов“ – не крие тя.\nОт доста време в публичното пространство се тиражира, че звездата е разделена с бащата на втория си син – Благой Найденов. Самата тя обаче сподели, че никой досега не й е звънял да я пита това наистина ли е така.\n„Заедно или не, по-важното е, че сме щастливи“ – отговори многозначително тя.\n5 коментара към “Деси Слава проговори разделени ли са с Благой Найденов”\nЖалко станала е на мечка няма нищо общо с клиповете си.Започва да прави трикове, като Андрея за да изглежда слаба.\n“Мечка” или не, аз винаги ще я харесвам, защото на първо място е много добър човек и има страхотно отношение към феновете си за разлика от много други надути певици. Освен това има ангелски глас и все още продължава да прави хубави песни пак за разлика от повечето си колежки. Даже продължава сама да ги пише, а не разчита само наготово и да пее каквото й дадат. Деси е човек, певица и творец в истинския смисъл на тези думи. На който му е важно само това дали е слаба или пълна и как изглежда, а не как пее, да не я гледа и да не я слуша изобщо. На нея такива “фенове” не й трябват. Тя си има достатъчно почитатели, които я обичат такава, каквато е!!!\nДо Бивш фен каза:\nКак не се научихте, че се пише АндреА, а не АндреЯ?! Ами тя си знае най-добре защо е станала пълничка, ние не сме никои, че да я съдим. Особено ако е по здравословни причини. Признавам, че и на мен ми се иска да изглеждаше, както примерно е в клипа Мистерия или Думи 2, но тя е преди всичко певица, творец и добър човек. Тя не е манекенка. А и наистина си има едни от най-верните фенове и хоратя я обичат.\nНекадърно написаната статия,не е зле да се редактира,хиляда грешки!!\nПрекрасна си, Деси! 25-години само хитове!\n28.06.2021 в 6:30\nПредишни: Големият син на Наско Канара се сгоди, Джена му честити/ ВИЖ\nДиона подписа с „Пайнер“Напред:


ОСП работи за нас: Земеделието е печеливш бизнес | Agri.BG\nУченици от Земеделската професионална гимназия „Климент Тимирязев“ – град Сандански се запознаха с възможностите, които Общата селскостопанска политика (ОСП) на Европейския съюз (ОСП) дава за развитие на хората, заети в сектора. Това стана в рамките на кампанията „ОСП работи за нас!“, финансирана от ЕС и организирана от AgriGate Media, Института за агростратегии и иновации и Смарт Агростарт.\nУчениците се срещнаха с Пламен Абровски от Института за агростратегии и иновации и проф. Димитър Греков, директор на „Център за продължаващо обучение“ към Аграрен университет – Пловдив. Двамата разказаха за историята на ОСП, какви ползи могат да извлекат за себе си от нейните инструменти младежите и какви пътища за реализация имат в селското стопанство.\nДиректорът на гимназията, Емил Терзийски смята, че младите хора имат нужда от точно такива срещи, защото информираността и познанието са ключови за успехът на стопаните, каквито един ден могат да бъдат възпитаниците му.\n„Когато им се каже за земеделие, те го свързват с мотиките, с копаенето. А днес вече се говори за съвсем други неща. За напълно автоматизирани системи и т.н. Опитваме да обясним на учениците, че земеделието е печеливш бизнес.\nПри кандидатстване по различните програми е необходимо да има човек земеделско образование, за да се класира по-напред. Даже е задължително“, посочи Терзийски.\nГергана Алфренова изучава икономика на селското стопанство в гимназията. Момичето разказа за Фермер.БГ, че баща й има оранжерия и отглежда зеленчуци.\n„Ние му помагаме, виждаме как става и ни е интересно. Виждаме, че е доста доходоносна работа“, каза момичето.\nДали обаче, според нея, един млад човек има бъдеще в селското стопанство?\n„Има бъдеще, защото то постоянно се развива, има нови и иновативни идеи, има и програми, които ще му помогнат да се развива“, уверена е Гергана.\nУчениците участваха в дискусия с експертите и в нея се откроиха две важни за тях теми.\n„Нормално беше да ме питат за млад фермер, защото те се очаква да бъдат млади фермери и много са чували за тази мярка и в положителен, и в отрицателен аспект.\nНо другото нещо, което много ме радва, това е въпросите, които задаваха за дигитализация. Защото дигитализацията, това не е бъдещето, това е настоящето на Европа. И колкото по-бързо тази дигитализация се случи в България, колкото по-бързо ние започнем да се възползваме от тези технологии, които вече са налични, толкова по-добре ще се развива нашето земеделие, толкова по-успешни ще бъдем ние в национален план“, увери Пламен Абровски.\nосп cap4us институт за агростратегии и иновации смарт агростарт светлана боянова пламен абровски дигитализация цифровизация димитър греков обща селскостопанска политика


Интензивен регенериращ крем за лице "Линчжи" - TianDe\nНови сили и младост за Вашата кожа!\nКремът интензивно овлажнява, подхранва и регенерира клетките на кожата, има стягащ ефект. Връща свежестта и сиянието на кожата.\nповишава зашитните свойства на кожата;\nподсилва регенерацията на клетките;\nзабавя процесите на стареене, подобрява тургора на кожата, освежава цвета на лицето.\nЕкстракт от гъба линчжи, който е източник на уникалните ганодермни киселини и органически германий. Тези компоненти стимулират регенерацията на клетките, повишава снабдяване на тъканите с кислород, повишава защитните свойства на кожата. Екстрактът от линчжи съдържа почти всички известни групи витамини, минерални вещества, ненаситени мастни киселини, 13 вида аминокиселини и повече от 80 вида ферменти. Наличността на голямото количество имуномоделиращи агенти в екстракта от гъбата линчжи повишава имунитета на кожата. При производството на крема се използва линчжи на тримесечна възраст – гъбата именно на тази възраст носи в себе си максимално количество активни елементи и притежава максимален енергиен потенциал.\nНанесете малко количество от крема върху почистени лице и шия, и с кръгови движения го разнесете по кожата, като изключeте зоната около очите. Може да се изпозва, както за дневна, така и за нощна грижа.\nПодходящ за всякакъв тип кожа, особено добър резултат има при използване след период на акне.\nКрем-гел за лице "Акватерапия"\nПрочистващ фиточай с бял оман Мулажна маска за лице с нар Крем за ръце "Слънчеви маслини" Околоочен интензивен комплекс "Tibetan Herbs" Универсален шампоан "Плодов деликатес" Фиточай за черния дроб с бял трън Тоник за лице с овча плацента Крем за комплексно възстановяване на кожата на лицето Измиващ гел "Океан от красота" Кърпа скрепер за почистване 2 в 1 Ежедневна дамска превръзка „Нежна грижа“ Солна вана за крака "Лавандула" Крем за еластичност на кожата на лицето и корекция на бръчки Солна вана за крака "Чаено дърво" Ежедневнa дамскa превръзкa с екстракт от алое "Нефритена свежест" Възстановяващ крем за лице против бръчки Крем за ръце със змийска мас Крем за крака със змийска мас Масажен гел "Ортофит" Овлажняващ крем с подхранваща основа Плодов чай за отслабване Тианде Балсам "Талисман" Ежедневни дамски превръзки "Нефритена свежест" Детоксикационен пластир за крака Master Herb Маска за лице против акне и белези Нежен гел за деликатна грижа Тонален крем за лице Ежедневни дамски превръзки с екстракт от алое "Нефритена свежест" Ежедневна хигиенична превръзка "Енергия на живота" Почистващи лепенки за нос "Чисти пори" Гел за измиване "Master Herb" Почистващи лепенки за нос "Бамбуков въглен" Тоник активатор на растежа на косата Bio Rehab Заглаждащ плацентен крем Маска-активатор на растежа на косата "Bio Rehab" Ежедневни дамски превръзки "Енергия на билките" Шампоан-активатор на растежа "Bio Rehab"